Ljubljana, 23. 12. 2024

**Arhitektura inventura 2025**

**NAVODILA ZA PRIPRAVO PLAKATA**

Prosimo, da se navodil **NATANČNO** držite, sicer ne moremo odgovarjati za objavo in kakovost vaše predstavitve.

Datum in kraj dostave morebitnih maket in objektov vam bomo sporočili naknadno.

**PLAKAT**

* Predviden je en (1) pano na člana DAL, oz. max. trije (3) panoji na posamezni biro, če so v njem vsaj trije člani DALa.
* Na enem panoju lahko predstavite max. 2 projekta. En pano je tudi ena stran v katalogu.
* Shema panoja, ki se je morate zaradi enotnega videza razstave **natančno držati**, bo objavljena na

[**www.drustvo-dal.si**](http://www.drustvo-dal.sina) in **https://drustvo-dal.si/arhitektura\_inventura\_2025**

* Format panoja je **95/140 cm** (pokončni format).
* Pri oblikovanju plakata je potrebno upoštevati, da bo spodnji rob plakata dvignjen od tal ca. 80 cm, zato tekst umestite na branju primerno višino.
* Predpisano ozadje panojev je belo.
* Plakat **NE SME** vsebovati zaščitnih znakov projektivnih podjetij.
* Vsak plakat naj poleg fotografij in načrtov vsebuje osnovne podatke\_**Datoteko**:
	+ avtorji (imena in priimki arhitektov, NE IME BIROJA)
	+ ime projekta, lokacija, leto izvedbe
	+ naročnik (ime in priimek ali zasebni)
	+ projekt (leto)
	+ izvedba (leto)
	+ sodelavci (samo arhitekti)
	+ projektivno podjetje/biro (samo ime, brez logotipa podjetja/biroja)
	+ nagrade (samo strokovne arhitekturne nagrade, ne zmage na natečajih)
	+ fotografije (ime fotografa)
* Plakati se bodo printali pri podjetju Prima IP in dostavili na lokacijo razstave. Cena printanja je 46,97 EUR/plakat z DDV. POZOR! Plakat vam bodo sprintali in dostavili v CD samo ob predhodnem plačilu. Žal so se pogoji zaostrili, ker v prejšnjih letih nekateri člani DAL niso poravnali računa za printanje.
* Podatki za plačilo printanja plakata in dostavo v CD:

PRIMA IP d.o.o., Brnčičeva ulica 31, 1231 Ljubljana Črnuče, davčna številka SI 91199808

TRR (IBAN) SI56 0400 0027 8838 857 odprt pri OTP banka d.d.

Namen: plakat Inventura 2025 NAROČNIK

* Plakate pripravite skladno z navodili na spletni strani DAL in jih najkasneje do 18.1.2025 pošljite na naslov info@studiokruh.si. Zadevo maila nujno zapišite DAL PANO\_ime prijavitelja.